MANIER: Η αργή οργή\nΑναρτήθηκε από MANIER , Πέμπτη, 13 Φεβρουαρίου 2014 at 12:06 μ.μ., in\nΗ κρίση άνοιξε ένα χάσμα ανάμεσα στις εικονικές πραγματικότητες πολλών εκ των πολιτών και στην πραγματικότητα του συστήματος μέσα στο οποίον ζούμε. Οχι απλώς μια χαραμάδα, απ’ την οποίαν θα μπορούσε να δει κανείς τι συμβαίνει πίσω απ’ το προσκήνιο της προπαγάνδας, του λάιφ-στάιλ και της «καθημερινής πολιτικής», αλλά ένα χάσμα\nκάτω απ’ το οποίο φάνηκε να χάσκει το βάραθρο, όπου μέσα του πολλοί εξ ημών άρχισαν να βλέπουν τις ζωές τους, καθώς και τις ζωές πλήθους πλησίον, να πέφτουν μέσα.\nΤο σοκ υπήρξε τερατώδες, διότι με τρόμο, αρκετά χρόνια\nτώρα, οι περισσότεροι, αν όχι όλοι, διαπιστώνουμε ότι το χάσμα δεν ήταν στιγμιαίο, αλλά αντιθέτως διαρκές. Οτι επίσης διευρύνεται, ότι διευρύνεται σε φάουσα άνευ προηγουμένου και ότι όχι μόνον δεν θεραπεύεται, αλλά προσέτι χρησιμοποιείται για να σχεδιασθεί το μέλλον. Κι αυτό ακριβώς συνιστά τη μεγάλη απελπισία που διαδέχθηκε το πρώτο σοκ. Η κρίση (και ως κατάσταση και ως εργαλείο) σχεδιάζει πλέον το μέλλον της Ελλάδας. Οπως και άλλων πολλών χωρών, το σχήμα και το περιεχόμενό τους.\nΒεβαίως αυτό (το τέρας) που η κρίση αποκάλυψε υπήρχε πάντα εκεί. Ψιμυθιωμένο. Το ίδιο τέρας που τώρα μας τρώει, μας μαγείρευε και μας έτρωγε και από πριν - πάντα κατά το δοκούν. Σε μικρότερους αριθμούς, όταν αυτό ήταν εξ ίσου επωφελές με την κατανάλωσή μας σε μεγαλύτερους. Δεν έγιναν αίφνης αναλώσιμοι οι απασχολήσιμοι με την κρίση. Αναλώσιμοι ήταν και πριν - ήταν προδιαγεγραμμένος (και προμελετημένος) ο «προορισμός» μας - δεν είναι κισμέτ της κρίσης η ανθρωποφαγία, είναι κισμέτ του συστήματος. Του καπιταλιστικού συστήματος. Διότι ο καπιταλισμός είναι οι (διαρκείς) κρίσεις του. Κι όταν η ανθρωποφαγία δεν συνέβαινε εδώ, συνέβαινε αλλού. Αν και\nη αλήθεια είναι πως ούτε εδώ (ούτε αλλού) πέρασε έστω μια μέρα χωρίς ανθρωποφαγία. Απλώς η προπαγάνδα (της εξουσίας) και οι φενάκες (οι δικές μας) παρουσιάζουν αυτήν την ανθρωποφαγία στο μέτρο του ανεκτού, στο μέτρο των «παράπλευρων απωλειών». Ενα μέτρο κι αυτό κατασκευασμένο, από τον κυρίαρχο κυνισμό, νομιμοποιημένον με τη σειρά του απ’ την κολοβωμένη δημοκρατία μας, να αποφασίζει πόσο κρέας θα τρώνε κάθε φορά οι τόκοι κι ενίοτε τα κανόνια. Αυτό που ζούμε σήμερα, τον θάνατο του τρόπου της ζωής μας, χτίστηκε στο μόλις χθες και υπάρχει ο κίνδυνος να καθορίσει το εγγύς αύριο (ου μην και το απώτερο μέλλον).\nΑν, λοιπόν, η κρίση υπήρξε και υπάρχει αποκαλυπτική, αν όλο και περισσότεροι πολίτες έχασαν τις «σταθερές τους» ή τις αυταπάτες τους, αν αίφνης άρχισαν να βλέπουν τις αντιθέσεις (που μας κατασπαράσσουν), αν άρχισαν να εξηγούν τις αντιφάσεις που μας έχουν αιχμαλωτίσει,\nτι είναι αυτό που μας κρατά έκπληκτους, μελαγχολικούς, αμήχανους, αηδιασμένους, δηλαδή απλώς καθηλωμένους; Στο ποσοστό που είμαστε καθηλωμένοι, διότι ποτέ δεν πρέπει να ξεχνάμε ότι ένα μεγάλο μέρος των πολιτών, ένα μεγάλο μέρος του λαού -που μάλιστα δείχνει να βαίνει διευρυνόμενο- έχει ήδη απελευθερωθεί απ’ τη χειραγώγηση του δικομματικού μονοκομματισμού.\nΝομίζω, αν μου επιτρέπετε να επιχειρήσω μιαν εξήγηση, ότι σ’ αυτό το ερώτημα απαντά το κλασικό πλέον «όλα τριγύρω αλλάζουνε και όλα τα ίδια μένουν» σε μια μικρή, πλην ουσιώδη παραλλαγή: τίποτα δεν μένει το ίδιο (απ’ όλα όσα αλλάζουνε) εκτός απ’ τον τρόπο που αντιμετωπίζουμε όσα αλλάζουνε. Αυτός παραμένει, εν πολλοίς, ο ίδιος.\nΚυρίως από πλευράς της εξουσίας, αλλά κι εν μέρει από πλευράς των θυμάτων της, ημών των ιδίων.\nΟλοι πλέον ξέρουμε ότι ζούσαμε και ζούμε μέσα σε ένα μοχθηρό ψέμα. Που μας δαγκώνει από παντού. Ομως ο δημόσιος λόγος και το σύνολο των πράξεων που το αφορούν παραμένει «μία απ’ τα ίδια». Για παράδειγμα, όλοι ξέρουμε τι είναι η Ευρωπαϊκή Ενωση, αλλά μιλάμε, με αφορμή τις ευρωεκλογές για το Ευρωκοινοβούλιο, ως αν το τελευταίο να είχε την παραμικρή αρμοδιότητα, ως αν θα μπορούσε να επηρεάσει έστω κατ’ ελάχιστον εκείνους, τράπεζες και εταιρείες, που ασκούν την πραγματική εξουσία στην Ενωση μέσω ενός πολιτικού υπηρετικού προσωπικού ουτιδινών. Ολοι πλέον γνωρίζουμε τι εστί «δημιουργική λογιστική», κι όμως η κυβέρνηση των ανδρεικέλων μιλά για πρωτογενές πλεόνασμα. Τα παραδείγματα θα ήταν χωρίς τέλος, όμως\nτο συμπέρασμα που βγαίνει είναι αβίαστο. Μιλούν και πράττουν σαν να μην έχουμε καταλάβει όλα όσα είναι πλέον προφανή κι αυτό μας τοποθετεί σε ένα «κενό». Αυτό το κενό (μέσα μας) αποτυπώνει την αποξένωση, όχι απ’ όσα συμβαίνουν γύρω μας (αυτό είναι αδύνατον), αλλά απ’ τον τρόπο που τα διαχειρίζονται οι αντιπρόσωποι κι εκπρόσωποί μας.\nΑυτό που μας συμβαίνει είναι ανοίκειο, όμως αντιμετωπίζεται με όμοιον και ίδιον τρόπο, όπως όταν το νομίζαμε οικείο.\nΜε έναν λόγο, η κρίση άλλαξε επί τα χείρω τη ζωή εκατομμυρίων Ελλήνων, δεν άλλαξε όμως ουδέ κατά κεραίαν, ίσως μάλιστα και να βελτίωσε τη ζωή εκείνων που τη διαχειρίζονται. Το ΠΑΣΟΚ, η Ν.Δ., η διαφθορά, η διαπλοκή, οι ειδήσεις των οκτώ, τα παπαγαλάκια, τα λαμόγια, οι σμπίροι, όλα παρέμειναν τα ίδια, όμοια και απαράλλαχτα. Κι αυτό έχει κρατήσει πολύ - τόσον που η κατάρρευσή του να είναι πια θέμα χρόνου. Διότι\nη κοινωνία βρίσκεται πλέον μετά την κατάσταση του σοκ και του δέους. Ηδη η «κρίσιμη μάζα» που έχει υπερβεί την ποδηγέτηση του συστήματος, αποκτά ένα εξ ίσου «κρίσιμο» ειδικό βάρος. Μπορεί λοιπόν το φαινόμενο της καθήλωσης να είναι ακόμα καθοριστικό, αλλά όχι ισχυρό, καθημερινώς τιτρώσκεται, καθημερινώς καταρρέει,\nμέσα σε γέλια και σε κλάματα, τροφοδοτώντας μιαν οργή όλο και λιγότερο ανίσχυρη, τρέφοντας μιαν ελπίδα όλο και πιο ζείδωρη. Αυτή η διαδικασία έχει τα μπρος και τα πίσω της, όμως η τάση και η φορά της ακολουθούν πλέον όλο και πιο απτές προσδοκίες.\nΤο χάσμα που άνοιξε η κρίση μεταξύ εικονικής πραγματικότητας και πραγματικότητας, αφήνοντάς μας (ή και εξαναγκάζοντάς μας) να δούμε το έρεβος, δεν μπορεί πλέον να καλυφθεί με «χάντρες και καθρεφτάκια», ούτε με άλλα δώρα των Δαναών, απ’ τη Μέρκελ στον κ. Σαμαρά.\nΔιότι όλοι είδαμε το πρόσωπο της Μέδουσας, κι αν πετρώσαμε (σοκ και δέος) όχι προς στιγμήν, αλλά έστω επί μακρόν, αυτό δεν σημαίνει ότι θα παραμείνουμε ακίνητοι στον αιώνα τον άπαντα. Οχι μόνον επειδή όλα κινούνται, αλλά διότι «αν βρει κανείς πού να σταθεί, μπορεί να κινήσει τη Γη».. enikos.gr


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: Περιοδεία του Φ.Κουβέλη στην Μεσσηνία !\nΤη Μεσσηνία θα επισκεφθεί την Κυριακή και τη Δευτέρα ο πρόεδρος της Δημοκρατικής Αριστεράς Φώτης Κουβέλης. Σύμφωνα με το πρόγραμμα που ανακοινώθηκε ο κ. Κουβέλης την Κυριακή στις 12:30 το μεσημέρι θα είναι στην Πύλο.\nΣτη συνέχεια θα περιοδεύσει σε αγροτικές καλλιέργειες στα Φιλιατρά, στις 6 το απόγευμα θα έχει συνάντηση με το δήμαρχο Τριφυλίας Κώστα Κόλλια στην Κυπαρισσία και λίγο αργότερα με τον διοικητή του τοπικού Νοσοκομείου Παναγιώτη Μπόζο. Τη Δευτέρα στις 10 το πρωί ο πρόεδρος της ΔΗΜ.ΑΡ. θα έχει συνάντηση με τον δήμαρχο Καλαμάτας Παναγιώτη Νίκα, λίγο αργότερα θα επισκεφθεί το Δικαστικό Μέγαρο και στις 12 το μεσημέρι θα συναντηθεί με τον αντιπεριφερειάρχη Παναγιώτη Αλευρά. Θα ακολουθήσει συνέντευξη Τύπου στο Διοικητήριο και στις 7:30 το απόγευμα ο κ. Κουτβέλης θα μιλήσει σε συγκέντρωση στον πεζόδρομο της οδού Αριστομένους στο ύψος του Δημαρχείου Καλαμάτας.


«Δεν μπορώ να κατευθύνω τον άνεμο,\nόμως μπορώ πάντα,\nέτσι να τοποθετήσω τα πανιά,\nώστε να φτάσω στο στόχο μου».\nΙούλιος 6, 2010\t| 14 Σχόλια\nΝΗΠΙΑΓΩΓΕΙΟ ΜΠΕΝΙΤΣΩΝ15 Νοεμβρίου 2010 στις 2:04 πμ\nΣΥΓΧΑΡΗΤΗΡΙΑ ΓΙΑ ΤΟ ΠΟΛΥ ΠΛΟΥΣΙΟ ΚΑΙ ΑΡΤΙΟ ΙΣΤΟΛΟΓΙΟ!!!\nZisis30 Νοεμβρίου 2010 στις 10:55 μμ\nΣυγχαρητήρια για το πολύ ολοκληρωμένο blog!\nBrittney Scheeler5 Δεκεμβρίου 2010 στις 11:22 πμ\nΔ. Νικηφόρος23 Δεκεμβρίου 2010 στις 2:11 μμ\nMyrtw16 Ιανουαρίου 2011 στις 5:20 μμ\nΓειά σου Ιωάννα:) Είμαι συνάδελφος από τη Μυτιλήνη μόνο που ζώ και δουλεύω στην Κέρκυρα τα τελευταία 10 χρόνια. Χάρηκα πολύ που βρήκα το blog σου. Έχεις κάνει πολύ καλή δουλειά. Θα χαρώ να τα λέμε. Πέρασε για ένα «καφεδάκι» από τα ΠΡΟ-σχολικά (www.pro-sxolika.blogspot.com) αν θέλεις. Να μου φιλήσεις το νησί;)\n1ο ΕΙΔΙΚΟ ΔΗΜΟΤΙΚΟ ΣΧΟΛΕΙΟ ΔΡΑΠΕΤΣΩΝΑΣ21 Ιανουαρίου 2011 στις 6:51 μμ\nMπράβο Γιάννα! Καταπληκτική προσπάθεια, και το αποτέλεσμα…\nΜίλτος24 Ιανουαρίου 2011 στις 9:57 πμ\nΚαλώς σε βρήκαμε αγαπητή Γιάννα … να είσαι πάντα καλά και να μας ενημερώνεις από το φανταστικό blog σου.\nΚαλή, δημιουργική και εποικοδομητική χρονιά να έχεις!\nXARA27 Ιανουαρίου 2011 στις 8:22 μμ\nΠολύ ενδιαφέρον το blog με ποικιλιά θεματολογίας. Αυτό όμως που μου άρεσε περισσότερο είναι πως σε ..καλωσορίζει και σε βάζει στις ενότητες του ευχάριστα!\nΕΛΛΗ31 Μαρτίου 2011 στις 2:24 μμ\nΓΕΙΑ ΣΟΥ ΓΙΑΝΝΑ ΜΟΥ!ΧΑΡΗΚΑ ΠΑΡΑ ΠΟΛΥ ΠΟΥ ΣΕ ΒΡΙΣΚΩ ΜΕΣΩ ΤΟΥ BLOG ΣΟΥ!ΠΟΛΥ ΚΑΛΗ Η ΔΟΥΛΕΙΑ ΣΟΥ ΚΑΙ ΜΕ ΠΟΛΥ ΚΑΤΑΤΟΠΙΣΤΙΚΟ ΠΕΡΙΕΧΟΜΕΝΟ.ΘΑ ΧΑΡΩ ΝΑ ΛΑΒΩ ΝΕΑ ΣΟΥ!ΠΟΛΛΑ ΦΙΛΑΚΙΑ ΚΑΙ ΧΑΙΡΕΤΙΣΜΑΤΑ ΣΤΟΥΣ ΔΙΚΟΥΣ ΣΟΥ!\nΜΑΡΙΝΑ8 Απριλίου 2011 στις 9:45 μμ\nΜΠΡΑΒΟ ΓΙΑΝΝΑ!!!ΠΟΛΥ ΩΡΑΙΟ ΤΟ BLOG ΣΟΥ Κ ΠΟΛΥ ΕΝΔΙΑΦΕΡΟΝ.ΤΑ ΥΠΟΛΟΙΠΑ ΘΑ ΣΤΑ ΠΩ ΑΠΟ ΚΟΝΤΑ 🙂\nΣΠΥΡΙΔΟΥΛΑ16 Μαΐου 2011 στις 10:40 μμ\nΧαρούλα4 Σεπτεμβρίου 2011 στις 11:51 πμ\nΠέρσι, με βοήθησε πολύ το κείμενό σου για την εκλεκτική αλαλία στην ενημέρωση των συναδέλφων και στη διαμόρφωση ενός προγράμματος τροποποίησης για μια μαθήτριά μου στο Τμήμα Ένταξης.\nΝομίζω ότι το blog σου είναι πολύ εύχρηστο, πολύ καλά οργανωμένο και ιδιαίτερα χρήσιμο για συναδέλφους της γενικής και ειδκήε αγωγής.\nΧαρούλα, δασκάλα ειδκής αγωγής\ndimitra15 Φεβρουαρίου 2012 στις 11:27 πμ\nΜράβο Ιωάννα,πολύ καλή δουλεία!!!!\nΕίμαι η Δήμητρα κ είμαι πρόεδρος του Δημοτικού Σχολείου κ Νηπιαγωγείου΄Άγρας!\nΘα ήθελα αμ μπορείς να μου πεις πω μπορώ να επικοινωνήσω με την Ένωση Συλλόγων Γονέων κ Κηδεμώνων Λέσβου!\nΜάρω Χαραμή13 Απριλίου 2014 στις 7:30 μμ\nΣυγχαρητήρια! Εξαίρετη δουλειά!


....Αυτοί που μπορούν......(γιατί δεν πρέπει να πληγώνει ο εργασιακός χώρος): 31. ΤΡΟΠΟΙ ΑΝΤΙΜΕΤΩΠΙΣΗΣ ΑΓΧΟΥΣ-ΒΙΒΛΙΑ\nΑναρτήθηκε από Ερατώ στις 8:10 μ.μ.\nΠολύ χρήσιμο φίλη μου Ερατώ το άρθρο σου, για ένα θέμα επίκαιρο και για έναν "εχθρό" που δε φαίνεται. Γιατί το άγχος σε πολλές των περιπτώσεων, αποτελεί τον νούμερο ένα υπεύθυνο. Όσοι το υποτιμούμε το άγχος, βάζουμε σωματική και ψυχική υγεία σε κίνδυνο.\n26 Σεπτεμβρίου 2008 - 4:58 π.μ.\nMax συμφωνώ απόλυτα.\nΠολλές φορές αυτοί που έχουν άγχος δεν το αντιλαμβάνονται ως ξένο σώμα που φθείρει την ψυχική τους υγεία, αλλά νομίζουν πως τα συμπτώματα του άγχους οφείλονται στις προσωπικές τους δυσκολίες.\nΜε λίγη επιμονή και την κατάλληλη γνώση το άγχος μετριάζεται.\nΑξίζει να το προσπαθήσει κανείς.\nEρατω μου καλημερα!Εισαι θησαυρος βρε κοριτσι μου.Μπραβο για την αναρτηση σου!\nΕρατώ μου τί κάνεις; Ήμουν άρρωστη αυτές τις μέρες οπότε είχα καιρό να περάσω! Το άγχος ξεπερνιέται; Δεν ξέρω...θα διαλέξω κάνα από τα προτεινόμενα βιβλία και θα σου πω!\n27 Σεπτεμβρίου 2008 - 3:22 μ.μ.\nΑπλά, έχω περίσσευμα άγχους και τα βιβλία με έχουν βοηθήσει σε αυτό το θέμα.\nΑλλά, και ποιος δεν έχει σε αυτούς τους ρυθμούς ζωής που ζούμε σήμερα;\nΠάντως σήμερα είναι μέρα χαλαρωτική...έξω σιγοβρέχει, είναι Σάββατο και πίνω έναν από τους τελευταίους φραπέ της περιόδου , γράφοντας και κοιτάζοντας έξω τη βροχή...\nΚαλό Σαββοτοκύριακο σου εύχομαι!\n27 Σεπτεμβρίου 2008 - 5:50 μ.μ.\nΝαι , το άγχος ξεπερνιέται με τα βιβλία, ή απλώς αν στρέψεις την προσοχή σου σε κάτι άλλο (πχ σε ένα χόμπυ).\nΠολλά πολλά φιλιά επίσης!Είσαι γλυκύτατη!\n27 Σεπτεμβρίου 2008 - 5:53 μ.μ.\nΟ πιο ύπουλος εχθρός ...\nΚατατρώει τις σάρκες\nτου σύγχρονου ανθρώπου ...\nΚαι τις δικές μου φυσικά !!!\nΘα δοκιμάσω τις "συνταγές" σου.\nΘεραπεία βέβαια βρήκα στο blogging.\nΑ, ναι το ξέχασα! Το blogging και γενικά το ίντερνετ είναι τα καλύτερα αγχολυτικά, όπως και καλή παρέα σε στιγμές μοναξιάς!\nΔύσκολα τα βαριέσαι!\nΌμορφο, να νοιάζονται άνθρωποι τον συνάνθρωπο, όπως εσύ!\n29 Σεπτεμβρίου 2008 - 2:02 μ.μ.\nπολύ χρήσιμο όντως συμφωνώ με το Agorafoviagr... βάζουμε σωματική και ψυχική υγεία σε κίνδυνο. καλησπέρα\nΜήπως είναι καλύτερα να ψάξουμε για καμιά άλλη δουλιά με λιγότερο άγχος;\nΓιατί εγώ αγχώθηκα με τόσα βιβλία!\n2 Οκτωβρίου 2008 - 4:44 μ.μ.\nΆσε τις δικαιολογίες και άρχισε αμέσως το διάβασμα!\nΔιάβασε ένα από αυτά!Όχι όλα!\nΜετά θα σου κάνω ερωτήσεις να δω αν το έμαθες!\n2 Οκτωβρίου 2008 - 10:46 μ.μ.\nΠολύ χρήσιμες και απαραίτητες πληροφορίες!\nΌταν επιστρέψω θα σε μάθω πολλά για το στρες αφού τυχαίνει να είμαι σύμβουλος και άλλα πολλά..λόγω των καταστάσεων..\nΑνυπομονώ να μου πεις για να τα δουν και όσοι φίλοι διαβάζουν αυτό το μπλογκ.\n3 Οκτωβρίου 2008 - 4:16 μ.μ.\nΕρατώ μου πέρασα να δω τί κάνεις! Εύχομαι καλό βράδυ να 'χουμε! Να περνάς όμορφα!\n4 Οκτωβρίου 2008 - 11:17 μ.μ.\nΑυτή τη στιγμή "μπλογκάρω". Κόπηκε για λίγο το ρεύμα αλλά ήρθε πάλι και συνεχίζω ακάθεκτη!\n(Ήταν ωραία τα ψητά κυδώνια της μαμάς σου;Τυχερή!)\n4 Οκτωβρίου 2008 - 11:30 μ.μ.\nΕρατώ τα κυδώνια ήταν ποίημα!!! Αχ! να ήσουν εδώ να σε κερνούσα ένα! Πήρα και μαζί μου για το σπίτι μου... εννοείται!\n5 Οκτωβρίου 2008 - 12:10 π.μ.\nΘα ζητούσα σίγουρα και δεύτερη μερίδα!\nΣήμερα έχουμε Ήλιοοοοο!!!!\nΚαι φυσικά θα σε μάθω ότι θέλεις για το στρες από αυτά που με δίδαξαν και απ΄όσα μου έμαθε η Ζωή..\nη "δροσοσταλίδα" άψογη όπως και όλα σου τα μπλογκ.\nΑφού έχετε ήλιο εκεί, θα σου χαρίσω αυτό το τραγούδι:\nΚαλό απόγευμα Mareld κσι σε ευχαριστώ -περιμένω παρέμβαση για στρες.\n6 Οκτωβρίου 2008 - 5:34 μ.μ.\nΠάρα πολύ χρήσιμα βιβλία, όλοι λίγο ή πολύ ,πάσχουμε από άγχος.\n7 Οκτωβρίου 2008 - 3:03 μ.μ.\nΝα αφήσω και την καλησπέρα μου!\nΕυχαριστώ!Κάνε και μια ευχή στο "Βιβλίο των Ευχών" να καταπολεμήσουμε το άγχος!\nΠρωτόπλαστε ευχαριστώ για την επίσκεψη.\nΚαι τη δική μου καλησπέρα με ένα χαμόγελο:)\n8 Οκτωβρίου 2008 - 12:00 π.μ.\nΝα εισαι καλα Ερατω..\nΠολυ καλη η λιστα..πολυ καλη η προσφορα που κάνεις..\nΚαλημέρα φίλη μου καλή..\n8 Οκτωβρίου 2008 - 9:53 π.μ.\n10 Οκτωβρίου 2008 - 12:49 π.μ.\nΔες το μέηλ σου.\n10 Οκτωβρίου 2008 - 4:03 μ.μ.\nΠέρασα να πω μια καλησπέρα!!! Ελπίζω να είσαι καλά! Φιλάκια!!\n12 Οκτωβρίου 2008 - 3:00 μ.μ.\n12 Οκτωβρίου 2008 - 3:52 μ.μ.\nΕυχαριστώ!Πολλά πολλά φιλάκια σου στέλνω.\n12 Οκτωβρίου 2008 - 3:56 μ.μ.


ΑΓΡΙΝΙΩΤΗΣ Ο ΝΕΟΣ ΠΡΟΕΔΡΟΣ ΤΟΥ ΑΡΕΙΟΥ ΠΑΓΟΥ\nΕλπίδες για το εφετείο;\nΘετική χαρακτηρίζεται η ανάδειξη του Αγρινιώτη Γιώργου Καλαμίδα, στο κορυφαίο αξίωμα του προέδρου του Ανώτατου Δικαστηρίου της χώρας, μετά τις ανακοινώσεις που έγιναν χθες από τον Υπουργό Δικαιοσύνης Νίκο Δένδια. Η τοποθέτηση του συγκεκριμένου ανώτατου δικαστικού λειτουργού, «αναπτερώνει» κάπως τις ελπίδες για την απεμπλοκή του τμήματος της ίδρυσης εφετείου στην Αιτωλ/νία και ειδικότερα στο Αγρίνιο, όπως άλλωστε ήδη έχει αποφανθεί ο Άρειος Πάγος στο πρόσφατο παρελθόν. Βέβαια, το βασικό πρόβλημα στην περίπτωση του νομού, είναι η έλλειψη πολιτικής βούλησης αλλά και το γεγονός ότι οι τοπικοί βουλευτές εμφανίζονται είτε διχασμένοι είτε σκοπίμως αδιάφοροι για το θέμα. Όλα αυτά την στιγμή που στο Ηράκλειο Κρήτης βουλευτές της ΝΔ απειλούν να μην ξαναψηφίσουν νομοσχέδιο του Υπουργείου Δικαιοσύνης εάν δεν γίνει το εφετείο στην πόλη τους, ακολουθώντας το «παράδειγμα» του βουλευτή της ΝΔ στη Λέσβο κ. Γιαννέλη που υποχρέωσε με τις απειλές του την κυβέρνηση να προχωρήσει στη λειτουργία εφετείου στη Μυτιλήνη. Μπροστά στις εξελίξεις αυτές, αξιοσημείωτη είναι και η σιωπή του δικηγορικού συλλόγου Αγρινίου.\nΩς προς τις εξελίξεις στον Άρειο Πάγο, ανακοινώθηκαν προχθές από τον υπουργό Δικαιοσύνης Νίκο Δένδια, τα πρόσωπα που αναλαμβάνουν τα ηνία στον Άρειο Πάγο, στο Συμβούλιο της Επικρατείας και στο Ελεγκτικό Συνέδριο. Η εν λόγω ανακοίνωση πραγματοποιήθηκε μετά το υπουργικό συμβούλιο που συνεδρίασε αποκλειστικά γι' αυτό το λόγο.


Ελληνικό Σχολείο – GRiKronoberg\nO Ελληνικός Σύλλογος Kronoberg λειτουργεί Σχολείο εκμάθησης της ελληνικής γλώσσας για τα παιδιά των Ελλήνων. Η υπηρεσία περιλαμβάνει τη διδασκαλία από τη νέα μας δασκάλα, Τίνα Ρόζου και δωρεάν διδακτικά βιβλία για κάθε παιδί, αυτά τα οποία χρησιμοποιούνται στα ελληνικά σχολεία της Ελλάδας.\nΤα μαθήματα πραγματοποιούνται κάθε Σάββατο 11.30 – 13.30 στο χώρο του Συλλόγου ABF, Αίθουσα 5, Arabygatan 80, Växjö. Για το 2020 ξεκινούν 10 Οκτωβρίου και ολοκληρώνονται το τελευταίο Σάββατο του Μάη 2021. Ισχύουν οι επίσημες αργίες (Χριστούγεννα, Πάσχα, National Dag).\nΓια περισσότερες πληροφορίες επικοινωνείτε μαζί μας στο info@grkronoberg.se ή στη σελίδα μας στο Facebook.\nΉρθε η ώρα να συστηθούμε. Είμαι η Τίνα η τετράχορδη και τώρα πια μένω στο Νησί των Τεσσάρων Εποχών. Πριν να κατοικήσω σ’ αυτό το μέρος χρειαζόταν να κάνω ένα μεγάλο ταξίδι στη γνώση ώστε να γίνω μέλος του νησιού. Έτσι, από το Πόρτο-Χέλι το ειρηνικό βρέθηκα στην Αθήνα την υπερκινητική. Εκεί, σπούδασα πιάνο στο Ωδείο το μουσικοθεραπευτικό και φιλολογία στη Φιλοσοφική την ανθρωπιστική. Γρήγορα ανακάλυψα την έλξη που μου ασκούσε η γλώσσα η Ελληνική και όχι μόνο. Αποφάσισα λοιπόν να γνωρίσω από κοντά τη Γλωσσολογία τη θεωρητική και την εφαρμοσμένη. Έτσι, αφού πήρα τα πτυχία μου έφτιαξα τις βαλίτσες μου τις βελούδινες με προορισμό μια χώρα παγερή και αλλιώτικη από τη δική μου. Στη χώρα αυτήν τη σουηδική ξεκινώντας το μεταπτυχιακό γνώρισα παιδάκια γελαστά που ήθελαν και αυτά να γίνουν μέλη του Νησιού. Προσπαθούμε από τότε όλοι μαζί να μάθουμε γράμματα πολλά για να μας αφήσουν οι ήρωες του Νησιού των Τεσσάρων Εποχών να τους κάνουμε παρέα εκπληκτική!


Ντόρσεϊ: «Μίλησε» στο παρκέ, τα είπε όλα μετά! - Μπάσκετ - gavros.gr\nΝτόρσεϊ: «Μίλησε» στο παρκέ, τα είπε όλα μετά!\nΣάββατο, 26 Μαρτίου 2022 - 11:36\nΜια μεγάλη εμφάνιση πραγματοποίησε ο Τάιλερ Ντόρσεϊ στο «Αστρομπάλ», σε ένα παιχνίδι στο οποίο ο Ολυμπιακός είχε το «πρέπει» της νίκης. Ο τρομερός σκόρερ, Τάιλερ Ντόρσεϊ, βγήκε μπροστά στο παιχνίδι στη Λυών και ηγήθηκε της «ερυθρόλευκης» επίθεσης, τελειώνοντας με 21 πόντους (6/9 δίποντα, 3/6 τρίποντα), ενώ μάζεψε 7 ριμπάουντ και μοίρασε 2 ασίστ.\nΟ ομογενής γκαρντ του Ολυμπιακού μας έχει συνηθίσει σε τέτοιου είδους εμφανίσεις. Είναι ικανός να «σκοτώσει» την αντίπαλη άμυνα στην καλή του βραδιά. Αυτό έγινε και χθες.\nΟ Ντόρσεϊ μπήκε από την αρχή με το πόδι στο… γκάζι και παρέσυρε στο διάβα του την Βιλερμπάν. Ήταν ένας από τους πρωταγωνιστές του μεγάλου «διπλού» 4άδας στη Λυών και, σίγουρα, ένας από τους πρωταγωνιστές ολόκληρης της πορείας του Ολυμπιακού, από την πρώτη αγωνιστική, μέχρι και την εξασφάλιση του πλεονεκτήματος έδρας.\nΧθες, όμως, ο Ντόρσεϊ δεν «μίλησε» μόνο στο παρκέ. Κρατούσε το καλύτερο για το τέλος. Σε δηλώσεις του στην κάμερα της NOVA, ο γκαρντ του Ολυμπιακού έκανε κάλεσμα στον κόσμο, να βρεθεί στο ΣΕΦ, καθώς η ομάδα τους χρειάζεται, τώρα, περισσότερο από ποτέ. «Ανεξαρτήτως ποιος θα είναι ο αντίπαλος, όλοι θα παλέψουν σε αυτό το σημείο της σεζόν. Επιτέλους το ΣΕΦ θα έχει το 100% της χωρητικότητας, οπότε θέλω να στείλω ένα μήνυμα στους φιλάθλους μας. Τώρα ήρθε η ώρα να γεμίσει το γήπεδο, τώρα τους χρειαζόμαστε περισσότερο από κάθε άλλο»\nΜεγάλη βραδιά από τον Ντόρσεϊ χθες. Εντός κι εκτός παρκέ. Όπως είπε και ο σκόρερ του Θρύλου. Η ομάδα τώρα έχει ανάγκη τον κόσμο της περισσότερο από ποτέ. Το ΣΕΦ θα είναι καμίνι!\nΤώρα, ας έρθει όποιος θέλει!\nΕξασφάλισε το πλεονέκτημα έδρας ο Ολυμπιακός και περιμένει αντίπαλο…\nΟ κόουτς Σπανούλης εν δράσει! (photos)\nΔείτε τον Βασίλη Σπανούλη σε ρόλο προπονητή…\nΥπόκλιση Πάρκερ στον Ολυμπιακό: «Σαν... θεατρικό έργο»\nΟ προπονητής της Βιλερμπάν βγάζει το καπέλο στον Θρύλο...\nΔείτε πώς ο Θρύλος εξασφάλισε το πλεονέκτημα έδρας (video)\nΟι καλύτερες στιγμές από τη νίκη του Ολυμπιακού επί της Βιλερμπάν...


Mercedes C-Class Coupe - Νέα παρουσία στη Γενεύη (Έκθεση Γενεύης 2011) - gocar.gr - GoForward\nΝέα παρουσία στη Γενεύη\nΒασίλης Παπαδόπουλοςστις 01.03.2011\nΓιορτάζοντας τα 125 χρόνια ιστορίας της η Mercedes δίνει δυναμικό παρών στην έκθεση της Γενεύης. Ανάμεσα στις νέες παρουσίες είναι και η νέα μεσαία coupe έκδοση της C-Class. Η C-Class Coupe θα κατασκευάζεται στο γιγαντιαίων διαστάσεων εργοστάσιο της Βρέμης που απασχολεί 12.600 εργαζόμενους, το οποίο χάρη στην ευέλικτη γραμμή παραγωγής που χρησιμοποιεί, μπορεί ανταπεξέλθει στις ανάγκες συναρμολόγησης της GLK, των δύο εκδόσεων τη E-Class, της SL και της SLK.\nΕπειδή η Σειρά Ε χρησιμοποιεί την πλατφόρμα της C-Class είναι απορίας άξιο πώς θα διαφοροποιούνται κατασκευαστικά και οπτικά οι δύο δίπορτες εκδοχές. Μάλιστα η E-Class Coupe μοιάζει σε διαστάσεις με την sedan C-Class, οπότε υπάρχει σοβαρό θέμα διαφοροποίησης ειδικά δε στις εκδόσεις με τον V6 κινητήρα των 3,5 λίτρων που θα έχουν μικρή διαφορά κόστους αγοράς. Η νέα C-Class Coupe είναι σημαντικά πιο κοντή, ώστε να δείχνει πιο sport και φυσικά να δώσει τον απαραίτητο χώρο στη μεγαλύτερη coupe να βρει το δικό της κοινό. Σχεδιαστικά πάντως η Coupe θα μοιάζει περισσότερο με τη C-Class και λιγότερο με την CLK της οποίας το σχέδιο παραγωγής ματαιώθηκε. Παράλληλα έχει υιοθετήσει όλες τις αλλαγές του facelift της C-Class, τόσο στο εσωτερικό, όσο και στις λεπτομέρειες της εξωτερικής της εμφάνισης.\nCar news: Δες εδώ όλες τις ειδήσεις της ημέραςVolvo C40 Racharge: Νέο κουπέ SUV ηλεκτρικόΑμιγώς ηλεκτρικά: Volkswagen ID.3 ή Hyundai Ioniq 5; Επίσημο: Αυτό είναι το νέο Hyundai Bayon (video)\n1 Μαρτίου 2021 17:45


Μόλις αγόρασα υπολογιστή Mac, τι να πρωτο-μεταφέρω, τι; - ired.gr\nΜόλις αγόρασα υπολογιστή Mac, τι να πρωτο-μεταφέρω, τι;\nΠώς να μεταφέρετε τα αρχεία σας από το παλιό σας PC στο νέο σας Mac.\nΑν μόλις αγοράσατε ένα νέο Mac και περνάτε από τον κόσμο των Windows στο macOS, τότε συγχαρητήρια! Καλώς ήλθατε στο νέο κόσμο. Μάλλον θέλετε να χρησιμοποιήσετε το νέο σας Mac το συντομότερο δυνατόν, αλλά έχετε μαζέψει χρόνων δεδομένα, φωτογραφίες, μουσική, αρχεία κλπ στο παλιό σας PC.\nΗ αλλαγή πλατφόρμας φυσικά δεν σημαίνει και το να ξεχάσετε ό,τι είχατε και να αρχίσετε από την αρχή. Η Apple μάλιστα κάνει το πέρασμα εύκολο με ένα βοήθημα που λέγεται «Βοηθός Μετεγκατάστασης» (Migration Assistant). Και να πώς δουλεύει.\nΤο Migration Assistant είναι ένα βοηθητικό πρόγραμμα που περιλαμβάνεται στο φάκελο «Βοηθήματα» (Utilities) των Mac. Θα το δείτε για πρώτη φορά όταν πρωτο-εκκινείτε το νέο σας Mac και εμφανίζεται ένα παράθυρο κάποια στιγμή που σας ρωτάει αν θέλετε να μεταφέρετε τα δεδομένα σας από ένα άλλο Mac, ένα Εφεδρικό Αντίγραφο Time Machine ή ένα PC.\nΗ Apple το δίνει δωρεάν για κατέβασμα και στα Windows προκειμένου να μεταφερθούν δεδομένα από τα Windows στο macOS Sierra ή στο παλιότερο OS X.\nΟ Βοηθός Μετεγκατάστασης θα σας βοηθήσει να μεταφέρετε τα αρχεία σας από ένα Windows PC (ΧΡ, Vista, 7, 8, 10). Το πρόγραμμα πρέπει να τρέχει και στα δύο λειτουργικά, στο macOS και στα Windows. Θα πρέπει επίσης να βρίσκονται στο ίδιο δίκτυο προκειμένου να «βρει» το ένα το άλλο.\nΗ μεταφορά δεδομένων μπορεί να πάρει ακόμη και ώρες, ανάλογα με το πόσα αρχεία μεταφέρονται και με τι μέσον (το Wi-Fi είναι πιο αργό από το LAN). Αλλά με τον ένα τρόπο, ή τον άλλο, θα έχετε τα αρχεία σας με ασφάλεια από το PC στο Mac.\nΕμείς πάντως συμβουλεύουμε να χρησιμοποιήσετε ενσύρματο δίκτυο (LAN), ειδικά για μεγάλο όγκο αρχείων.\nΤα δεδομένα που θα μεταφερθούν εξαρτώνται από την έκδοση των Windows που χρησιμοποιείτε και με το ποια προγράμματα τα δημιούργησαν.\nΟι σελιδοδείκτες (Αγαπημένα) από τον Internet Explorer και τον Firefox θα μεταφερθούν στο Safari, το περιεχόμενο του iTunes στο PC (αν το έχετε) θα μεταφερθεί αυτούσιο στο Mac και οι φωτογραφίες επίσης θα μεταφερθούν κανονικά στις Φωτογραφίες. Επίσης οι ρυθμίσεις του συστήματός σας θα αντιγραφούν και θα μπορέσετε να ορίσετε εσείς τι είδους άλλα αρχεία θέλετε να αντιγραφούν.\nΣυνδέστε πρώτα το Mac με το PC είτε μέσω καλωδίου είστε ασύρματα και βεβαιωθείτε (στην ασύρματη σύνδεση) ότι βρίσκονται στο ίδιο δίκτυο.\nΑνοίξτε τον Finder.\nΠηγαίνετε στη διαδρομή Εφαρμογές > Βοηθήματα > Βοηθός Μετεγκατάστασης και εκκινήστε τον.\nΠατήστε την επιλογή «Από PC» όταν θα ερωτηθείτε πώς θέλετε να εισάγετε το δεδομένα σας στο Mac και πατήστε «Συνέχεια»\nΥποθέτουμε ότι κατεβάσατε το Βοηθό Μετεγκατάστασης από την Apple.\nΕκκινείστε τον. Δεν έχετε επιλογές εδώ. Είναι σχεδιασμένος απλά να στείλει τα δεδομένα σας από το PC, στο Mac. Προκειμένου για τη σύνδεση του PC με το Mac, θα εμφανιστεί ένας κωδικός ασφαλείας.\nΕπιβεβαιώστε ότι ο κωδικός είναι ο ίδιος σε PC και Mac.\nΕπιλέξτε τα αρχεία και τους φακέλους που θέλετε να μεταφερθούν από το PC στο Mac.\nΑυτό είναι όλο. Από εκεί κι έπειτα, περιμένετε να ολοκληρωθεί η διαδικασία.\nΕίναι φανερό ότι υπάρχουν κι άλλοι τρόποι, πιο «χειροκίνητοι» για να μεταφέρετε τα αρχεία σας από το PC στο Mac, όπως με αντιγραφή τους σε εξωτερικό σκληρό δίσκο, USB Stick κλπ, αλλά ο Βοηθός μετεγκατάστασης παρέχει έναν κομψό και απλό τρόπο που δεν απαιτεί ιδιαίτερη σκέψη και ψάξιμο για το πού και ποια αρχεία θα μεταφερθούν.